NCH ออกหุ้นกู้ 150 ลบ. อายุ 3 ปี ดอกเบี้ย 4.85% เพื่อหมุนเวียนกิจการ
NCH ออกหุ้นกู้ 150 ลบ. อายุ 3 ปีกำหนดไถ่ถอน 24 ก.ค. 2567 ดอกเบี้ย4.85% ต่อปี ตลอดอายุหุ้นกู้โดยจ่ายดอกเบี้ยทุกๆ 3 เดือน ซึ่งจะนำเงินที่ได้มาใช้เป็นทุนหมุนเวียนกิจการทั้งหมด
20 ก.ค. 2564

นายสมเชาว์ ตันฑเทอดธรรม กรรมการและประธานเจ้าหน้าที่บริหาร ผู้มีอำนาจรายงานสารสนเทศ บริษัท เอ็น. ซี. เฮ้าส์ซิ่ง จำกัด (มหาชน) หรือ NCH เปิดเผยว่า บริษัทฯออกและเสนอขายหุ้นกู้วงเงิน 150 ล้านบาท ไปเมื่อวันที่ 20 กรกฎาคม 2564 เป็นหุ้นกู้อายุ 3 ปี กำหนดไถ่ถอน 24 ก.ค. 2567 อัตราดอกเบี้ยคงที่ 4.85% ต่อปี ตลอดอายุหุ้นกู้ จ่ายดอกเบี้ยทุกๆ 3 เดือน ซึ่งประเภทของหุ้นกู้ เป็นหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีหลักประกัน และไม่มีผู้แทนผู้ถือ หุ้นกู้
โดยจะเสนอขายในวงจำกัดต่อผู้ลงทุนไม่เกิน 10 ราย (PP 10) วันที่ออกหุ้นกู้ 22 กรกฎาคม 2564 โดยเงินที่ได้จากการเสนอขายหุ้นกู้จะนำมาใช้เป็นทุนหมุนเวียนภายในกิจการทั้งจำนวน